| Pato branco |
| --- |
| Macho en plumaxe reprodutor.
Femia adulta.Femia adulta. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Tadorninae |
| Xénero: | *Tadorna* |
| Especie: | ***T. tadorna*** |

 |
| Nome binomial |
| *Tadorna tadorna*(Linnaeus, 1758) |
| Distribución do pato branco
      Área de cría.
      Presente todo o ano.
      Área de invernada.Distribución do pato branco
      Área de cría.
      Presente todo o ano.
      Área de invernada.Distribución do pato branco
      Área de cría.
      Presente todo o ano.
      Área de invernada. |

O **pato branco** (***Tadorna tadorna***) é unha especie de ave anseriforme da familia Anatidae. É un pato común e amplamente estendido en Eurasia e o norte de África. En Galicia é un invernante escaso.

Descrición
----------

Tres patos brancos nun zoo de Polonia.
O pato branco é unha ave rechamante con aspecto intermedio entre pato e ganso. A súa plumaxe é principalmente branca con zonas negras e de cor castaña avermellada. Ten a cabeza e a parte superior do pescozo negras con irisacións verdes. Presenta unha ancha banda pectoral de cor castaña avermellada que tamén rodea o manto. Presenta zonas de plumaxe negra na liña do ventre, a punta da cola, dúas franxas escapulares e as rémixes (agás as secundarias interiores que tamén son castañas). Tamén presenta unha mancha de cor canela enferruxada na zona infracaudal de beiras difusas. O bico é vermello e as patas rosadas. Ambos os sexos son similares, pero o macho presenta unha protuberancia na base do bico a modo de escudo frontal que xunto co bico incrementa a intensidade da súa cor na época reprodutora. As femias teñen a franxa pectoral máis estreita e presentan algunhas manchas faciais brancas. Os xuvenís carecen da franxa pectoral e o rostro manchado de branco.

Taxonomía e etimoloxía
----------------------

Macho en voo.
O pato branco foi descrito cientificamente por Carl von Linné en 1758 na décima edición da súa obra *Systema naturae*, co nome de *Anas tadorna*, que significa 'pato manchado', en referencia á coloración da súa plumaxe. En 1822 Heinrich Boie trasladouno como especie tipo ao xénero *Tadorna* que creara. É unha especie monotípica, é dicir, non se recoñecen subespecies diferenciadas.

O nome do seu xénero e especie, *Tadorna*, é unha palabra que procede do nome francés *tadorne* da ave, que á súa vez procede do termo celta *tadorne* que significa 'pato manchado'.

### Fósil

Certos ósos fósiles de Dorkovo (Bulgaria) descritos como *Balcanas pliocaenica* poden en realidade pertencer a esta especie. Máis probablemente é unha especie extinta de *Tadorna* (se non a un xénero distinto) debido á súa idade do Plioceno temperán; a especie presente non está inequivocamente testemuñada polo rexistro fósil ata uns 2 ou 3 millóns de anos despois (Plioceno tardío/Plistoceno temperán).

Distribución
------------

O pato branco cría na zona temperada de Eurasia. A maioría das poboacións emigran 
a zonas subtropicais en inverno, pero reside permanentemente en amplas zonas costeiras do oeste de Europa, á parte de movementos cara a zonas máis seguras na época de muda, como o mar de Frisia na costa do norte de Alemaña e os Países Baixos.

Prefiren as augas salobres e salgadas.
Na Península Ibérica, o pato branco é invernante, pero aniña esporadicamente nalgunhas zonas. Ocupa zonas costeiras e tamén lagoas e encoros do interior.

Ovos de *Tadorna tadorna* no MHNT
*Tadorna tadorna*.

Comportamento e hábitat
-----------------------

A maioría das parellas abandonan as súas crías antes de que alcancen o seu completo desenvolvemento e marchan a lugares seguros e tranquilos xunto ao mar na época de muda. En dita época, os patos brancos (igual que outros patos) perden as plumas rémixes, o que os fai moi vulnerables aos seus depredadores, porque lles impide voar ata que lles saen as novas. Os polos quedan agrupados en "garderías", ao coidado dunhas poucas femias.

O pato branco habita estuarios, costas pouco profundas e ribeiras de lagos interiores salinos en terreos abertos. Aliméntase de moluscos, pequenos crustáceos, insectos e pequenas cantidades de materia vexetal.

Notas
-----

1. ↑  BirdLife International (2012). "Tadorna tadorna". *Lista Vermella de especies ameazadas. Versión 2014.3* (en inglés). Unión Internacional para a Conservación da Natureza. Consultado o 4 de marzo de 2015.
2. ↑  Conde Teira, M. A. (1999). "Nomes galegos para as aves ibéricas: lista completa e comentada" (PDF). *Chioglossa* (A Coruña) **1**: 121–138. Arquivado dende o orixinal (PDF) o 15 de marzo de 2016. Consultado o 28 de setembro de 2016.
3. 1 2  Penas Patiño, Xosé M.; Pedreira López, Carlos (setembro de 2004). Guía das aves de Galicia. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.
4. ↑  Caroli Linnæi. *Systema naturæ per regna tria naturæ, secundum classses, ordines, genera, species, cum characteribus, differentiis, synonymis, locis* Editio decima reformata **1758**, Holmiæ, Impensis direct. Laurentii Salvii (Salvius publ.) p. 122.
5. ↑  Peterson, A. P. Zoonomen. Zoological Nomenclature Resource - Anseriformes
6. ↑  Frank Gill y David Donsker. *Screamers, ducks, geese & swans*. IOC World Bird List versión 5.1.
7. ↑  Kear, Janet (2005). *Ducks, Geese, and Swans*. Oxford University Press. p. 420. ISBN 0-19-861008-4.
8. ↑  Zlatozar Boev. Geologia Balcanica. [www.geologica-balcanica.eu/journal/28/1-2/pp.-53-60
 Fossil birds of Dorkovo - an Early Pliocene site in the Rhodope Mts. (Southern Bulgaria)]

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pato branco Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Pato branco*** |

### Ligazóns externas

* Identificación de sexos e idades no Atlas de Identificación de las Aves de Aragón.

|  |  |
| --- | --- |
| Control de autoridades | 
* Wd: Q25761
* BRE: 2708503
* EBID: ID
* GEC: 0152343
* GND: 4146457-6
* MAG: 2778913148
* Treccani: volpoca

 |

|  |  |
| --- | --- |
| Identificadores taxonómicos | 
* ADW: Tadorna\_tadorna
* Avibase: 5EAB32D3007896F3
* BioLib: 8447
* BirdLife: 22680024
* CMS: tadorna-tadorna
* DORIS: 2993
* Dyntaxa: 102930
* eBird: comshe
* EUNIS: 1310
* FE: 96492
* FE-New: ID
* Fossilworks: 368695
* GBIF: 2498009
* GlobalSpecies: 829287
* IBC: ID
* iNaturalist: 7067
* IRMNG: 10767174
* ITIS: 175055
* IUCN: 22680024
* NBN: NBNSYS0000000008
* NCBI: 75865
* Soortenregister: 139947
* TAXREF: 2767
* WoRMS: 232042
* Xeno-canto: Tadorna-tadorna

 |